22/07/2015 | Administración LocalMunicipal
Oroso
Acordo de inicio do expediente de deslinde da parcela ocupada pola antiga escola de Cachopal

ANUNCIO ASUNTO: Acordo de inicio do expediente de deslinde da parcela ocupada pola antiga escola de Cachopal. O Pleno da Corporación, en sesión extraordinaria celebrada o día 14 de xullo de 2015, procedeu a adoptar o seguinte acordo referente ao expediente de deslinde da parcela ocupada pola antiga escola de Cachopal, o cal se fai público para xeral coñecemento e en cumprimento das obrigas previstas no Real Decreto 1372/1986, de 13 de xuño, polo que se aproba o Regulamento de Bens das Entidades Locais: Primeiro. –Iniciar o procedemento de deslinde que afecta á finca que segundo a inscrición do rexistro da propiedade se atoparía onde chaman “Castiñeira”, lugar de Cachopal, parroquia de San Mamede dos Ánxeles, sita no termo municipal de Oroso e de propiedade municipal segundo inscrición no inventario de bens e dereitos municipais coa referencia INM60049 co nome de Casa Escola de Cachopal e que se atopa inscrita no rexistro da propiedade n.º 2466, tomo 265, libro 23, folio 24, colindante ao norte coa estrada de Sigüeiro a Moar-Frades; sur, terreo a monte de José Méndez Montero; este, dos herdeiros de Francisco Bello Pérez, oeste, estrada de Sigüeiro a Moar-Frades con referencia catastral 15061A504052820000MJ. Polígono 504 parcela 5282 no lugar de Cachopal. Segundo. –Notificar aos propietarios das fincas colindantes e titulares doutros dereitos reais no caso de ser coñecidos, o inicio do expediente de deslinde, indicando o día, hora e lugar en que comezarán as labores de deslinde e, así mesmo, indicando que conforme ao artigo 62 do Regulamento de Bens das Entidades Locais, poden presentar ante a Corporación cantos documentos estimaren conducentes á proba e defensa dos seus dereitos ata os vinte días anteriores ao comezo das operacións de deslinde e informándolles de que transcorrido dito prazo non se admitirá docuenento nin alegación algunha, acordando a Corporación o pertinente respecto ás probas e documentos presentados. Terceiro. –Publicar a realización do deslinde no Boletín Oficial da Provincia de A Coruña e no taboleiro de anuncios do Concello de Oroso, con sesenta días de antelación á data na que se procederá ao inicio dos traballos de deslinde. Cuarto. –Fixar como data de inicio dos traballos de deslinde o sétimo día hábil seguinte á finalización do prazo de sesenta días, previsto a contar desde a publicación do anuncio de deslinde no Boletín Oficial da Provincia. No caso de que o día coincidira en sábado se trasladará para o seguinte día hábil posterior. Fíxase a hora de comezo das operacións de deslinde as 10.00 horas na propia finca obxecto de deslinde sita en Cachopal (Antiga Casa-Escola). Quinto. –Designar como prácticos da Corporación para participar nas operacións de deslinde a D. Andres Felipe Llenderrozos Bainbridge Superior de Operacións Topográficas, colexiado n.º 929, podendo ser substituído por outro técnico de semellante titulación pertencente á empresa Xeotec Servizos de Topografía. Sexto. –Comunicar o presente acordo ao Rexistro da Propiedade de Ordes para que proceda a estender nota do acordo ao marxe da inscrición de dominio, de conformidade co previsto no artigo 57.3 do Regulamento de Bens das Entidades Locais. Oroso a 14 de xullo de 2015. O alcalde Manuel Mirás Franqueira